Weraq tal-liedna lil Dun Karm minn xitla li darba ħawwel. ĠEWWA L-BELT Fejnkom, ja nies, u f'liema triqat koroh tħalltu max-xemx tinħbew f'did-dalma kollha, tfittxu b'idejkom, b'għajn magħluqa timxu u tafibtu ma' xulxin7 u f'liema toqob mortu titrekknu lkollf—Xi swied ta' lejla ġiet fuqna f'daqqa walida. X'dalma waqgħiet l Teigħin bħal sħab fuq ieħor għal għaxija jitkebbu, jistaħbew, sakemm għal kollox weqfin bl-iswed ta' rjushom taħt is-sema rajna l-ibliet, is-swar, l-irħula u l-għorof. It-twieqi, saħansitra, fejn lejl wieħed qatt ma kien jirfes, għax bid-dwal iħaġġu aqwa, mix-xemx, ġĠ fihom kienet tixgħel iż-żġieġ, il-mirja, sal-ħitan miżbugħa ; it-twieqi, saħansitra, b'dawl imbexxaq illum… oh kif staħbew għax donnhom lemħu riesaq bħal seqer, iżanżan f'din id-dalma, ġifen tal-ajru jew qerried ta' djarna. Mill-bieb il-ġewwa ta' dil-belt, kif daħlu daċ-ċpar, dil-ħemda u din id-dalma kollha 1— Tisma' tgemgim, sefsif ta' nies għaddejja uludhom b'rashom mgħaddsa l-wiċċ jaħarbu ta' ħbieb u qraba u jiksru l-kantuniera. Jixref bil-kemm xi dawl mill-ħwienet, juri bil-kemm il-wiċċ ta' bniedem li tistenna… U ħsejjes tisma'… iż-żwiemel għal-għarrieda ilebbtu bil-baħrin… inbagħad oh f'daqqa tisma' twaqwiq, u taħsbu ta' xi gawwi, bħal ħoss ta' ragħda b'xita nieżla qlieli… Jasal u jiegaf motor-car: quddiemu it-triq tinfetaħ. b'dawl ta' xemx li bħalu il-bniedem qatt ma ra fis-sema jiddi… Tidher in-nies fid-dawl weħidha miexja min-nofs it-triq u twarrab, tieqaf tħares. Xi Ħadd l-arloġġ jittawwal… qalb id-daħna tal-pipa, tas-sigarri ġewwa l-ħwienet tara 'l-xi ħadd b'nuċċali fuk gazzetta. L-aħħar aħbarijiet tal-lejl oh waslu mill-artijiet fejn nieżel wied ta' dmija. —'L-aħħiar aħbarijiet'—joħorġu jgħajtu it-tfal fid-dlam… Xi ħadd b'dik l-iħbar f'idu ifittex xaqq ta' 'dawl biex jaqra sewwa. Mejtin miżrugħa fl-art… nar jati dejjem… bafijar u art xebgħu lin-nies jibilgħu. Agħijàat ta' niket ġos-smewwiet jitlajja. Din hi l-iħbar li daħlet mal-lejl iswed… U lilna fid-dlam għalqu biex għajnejna il-kruha ma jarawx tad-dwejjaq tagħna. BARRA L-BELT Jaħrab irid il-fisieb, imdejjaq jaħrab mill-waħx ta' ġewwa l-belt u l-barra joħroġ fejn iż-żiffa tal-beraħ tħeff it-toqla tal-għajn li trid tingħalaq. Fid-dlam qiegħda il-kuċċiera tistenna xi tagħbija.. Wieqaf fuq il-ħadid bid-dwal mixgħula, b'xi nies, min jaqra u min tistħajlu jogħnos, it-tram għadu jistenna l-ħin li jitlaq. Kemm kienet tassew tqila dik id-dalma li ġabret lix-xjuħ tagħna ġewwa s-sodda, mhux hekk id-dalma barra s-swar li jagħ'lqu il-belt imnikkta bit-tislit tad-dinja.. Hawnhekk oh kemm itir il-ħsieb qalb siġar… il-bogħod minn kull ma jsir minn ġewwa u barra mingħajr taqtigħ ta' qalb… Siġar wensija, berali u skiet ta' dil-mogħdija mdallma, kemm fikom hena f'dan iż-żmien ta' dwejjaq, kemm intom sbieħ il-lum fis-swied ta' lejlkom imwennes biss mill-ħoss ta' rota żżarżar, miksur minn leħħa ta' xi karru mdawwat fejn l-uċuh nara ta' ftit nies tad-dinja, għaddejja tiġri l-barra u taħrab donnha fi dlamijiet kennija u mhux hekk koroh… Siġar tal-palm ċkejknin, li tħaddru dejjem fil-qieraħ kiebi ta' nirien u rwiefen, siġar tas-sliem li tħalltu d-dell tax-xuxa tagħkom mad-Dell tal-ogħla Mgħallem miexi fostkom fuq is-saltniet rgħibin tad-dinja, qattiela ta' xulxin,—siġar wensija, hemm fuq xi bank nu taħt xi waħda min'nkom, il-qalb li ma tixtieqx ħlief tgħix fi skietha f'thewdin ta' Sebħ u Dawl u bla ma tisma' tnassis u ġlied, sabitkom ta' kull lejla u l-ġenn tad-dinja nsiet u raqdet maglħikom.